## Орнықты даму комитеті

##  Комитеттің функциялары

1. Директорлар кеңесіне Банктің орнықты дамуына байланысты шешімдер қабылдау мәселелері бойынша, оның ішінде келесі мәселелер бойынша ұсынымдар беру:
* Банк дамуының орнықты даму саласындағы стратегиялық бағыттары (мақсаттары);
* Банктің орнықты дамуға қатысты стратегиялық мақсаттарын іске асыру процестерін бақылау критерийлері;
* орнықты даму саласында қабылданған стратегия аясында іс-әрекет ету жоспарын жасау және Банк ішінде (Банктің корпоративтік басқару органдарының, Орнықты даму дирекциясының, функционалдық және бизнес-бірліктердің) тиісті функцияларды бөлу бойынша ұсыныстар жасау;
* «жасыл» облигацияларды шығару немесе «жасыл» қарыздарды тарту бойынша жобаларды қоса алғанда, орнықты даму саласындағы жобалар мен бастамалар, сондай-ақ орнықты дамудың жетілу практикасын арттыру бойынша Банктің жол картасы шегінде өзге әлеуметтік-экологиялық бастамалар;
* Банктің орнықты даму және олармен байланысты ESG KPIs саласында қойылған стратегиялық мақсаттарға қол жеткізудегі ілгерілеу, сондай-ақ Банктің бекітілген стратегиясына түзетулер енгізу;
* даму стратегиясын қарастыру және орнықты даму саласындағы, оның ішінде еншілес ұйымдардағы қызмет нәтижелерін бағалау және Банктің Директорлар кеңесі үшін тиісті ұсынымдарды қалыптастыру;
* ұлтына, нәсіліне, жынысына, жасына, жыныстық бағдарына және дініне қарамастан жоғары басшылық деңгейінде тең мүмкіндіктерді қамтамасыз ету;
1. Банктің орнықты дамуы саласындағы есепті қарастыру және Банктің Директорлар кеңесі үшін оны бекіту жөнінде ұсынымдар қалыптастыру;
2. тиімділікті бағалау және орнықты даму саласындағы стратегияны іске асыруға байланысты ішкі процедуралар мен процестерге бақылауды жүзеге асыру;
3. Төмендегілерге бақылау жүргізу:
* стратегия аясында, оның ішінде орнықты даму саласында әзірленген іс-әрекет ету жоспарын орындау;
* орнықты даму және бекітілген ESG KPIs бойынша деректерді жинау үшін автоматтандыруды енгізу саласындағы стратегияны іске асыруға байланысты ақпараттық технологияларды басқару процестерін ұйымдастыру;
* Банкке және оның бизнес-моделіне теріс әсер ету мүмкіндігіне тұрақты жүргізілетін бағалауды қоса есептегенде, жедел басқару мақсатында орнықты даму, ESG-көрсеткіштерді, оның ішінде ESG KPIs-ті жинау және талдау саласындағы есептілікті кезең-кезеңімен автоматтандыру аясында мониторинг жүргізу процестерін ұйымдастыруға қатысу;
1. стратегиялық бағдарларды белгілеу және қойылған мақсаттарға қол жеткізу кезінде Басқармаға, Басқарма жанындағы уәкілетті алқалы органға және Банктің негізгі персоналына қолдау көрсету және ұсынымдар беру;
2. орнықты даму бойынша жоғары деңгейдегі ІНҚ-ны мақұлдау.